**UPUTSTVO ZA REALIZACIJU INTEGRISANOG PROJEKTA IZ OBLASTI METODIKE RADA DOMSKOG VASPITAČA**

Praksa studenata 3.godine, podrazumeva aktivno učešće studenata u aktivnostima učenika i vaspitača u Domu učenika, kao i Domu za decu bez roditeljskog staranja, koje opisuju u formi Integrisanih Projekata iz oblasti Metodike rada domskog vaspitača.

Grupu za realizaciju Projekta formira do5 studenta.

Integrisani projekat karakteriše uspostavljanje

**Korelacije između sledećih područja Metodike rada domskog vaspitača: Vaspitni rad u maloj grupi, Komunikacija između učenika i vaspitača, Druženje i prijateljstvo**

Termin korelacija (lat. *con* = sa, *relatio* = odnos) znači uzajamni odnos, povezanost, saradnja. Danas se u pedagoškoj delatnosti posebno ističe potreba za uspostavljanjem neraskidive povezanosti između svih vaspitno-obrazovnih oblasti. Tako će studenti kroz pravljenje korelacije između navedenih oblasti Metodike rada domskog vaspitača realizovati ovaj značajan zadatak.

Svaka grupa studenata će tokom trajanja Stručne prakse 3 izabraće po dve teme i sačiniće po dva Integrisana metodička projekta. Jedan projekat realizovaće u domu učenika „Pane Đukić Limar“, a drugi u domu dece „Jefimija“. To znači da prvi projekat studenti moraju da realizuju u periodu od 30. do 3. aprila 2015. godine, a drugi u periodu od 6. do 9. aprila 2015.

Studenti će prvo u saradnji sa vaspitačem – mentorom ustanoviti koje tematske celine su planom i programom predviđene da se realizuju, putem usmerenih i slobodnih aktivnosti sa stanarima doma. Nakon toga, svaki par studenata u dogovoru sa vaspitačem – mentorom i vaspitnom grupom, vrši izbor teme koju će realizovati po modelu Integrisanog metodičkog Projekta.

Tokom prvog dana prakse, pored izbora tematske celine, studenti će posmatrati i beležiti aktivnosti vaspitača sa stanarima doma koje su predviđene planom i programom ustanove. Učešće studenata u aktivnostima, tokom prvog dana prakse, ima funkciju da se stvore uslovi za njihovo upoznavanje sa vaspitačem – mentorom i učenicima – decom i mladima vaspitne grupe koju su izabrali. Ovaj period adaptacije (od dan-dva) studenti treba da iskoriste za osmišljavanje i organizaciju aktivnosti (radionice, igre…) putem kojih će realizovati izabranu tematsku celinu Integrisanog metodičkog projekta.

 Ukoliko postoje nedoumice i nejasnoće kod studenata oko realizacije zadatka, za pomoć se mogu obratiti vaspitaču-mentoru, stručnoj službi domske ustanove, kao i predmetnim profesorima.

***Napomene:***

**-U nastavku tekst napisan ukošenim i boldiranim slovima predstavlja uputstva za rad.**

**-U nastavku tekst napisan samo ukošenim slovima, predstavlja primer koji ilustruje kako bi orijentaciono trebalo da izgledaju pojedini segmenti projekta, koji su ovde bazirani na temi „Prevencija narkomanije“. Od studenata se očekuje da izaberu temu koja će se razlikovati od navedenog primera, kako ne bi došlo do eventualnih podudarnosti i preklapanja sa navedenim primerom.**

U nastavku je priložena skica za realizaciju TREĆE STRUČNE PRAKSE.

VISOKA ŠKOLA STRUKOVNIH STUDIJA ZA OBRAZOVANJE VASPITAČA KRUŠEVAC

**Treća stručna praksa**

**Integrisani projekat iz oblasti Metodike rada domskog vaspitača**

**Naziv projekta:**

*Npr. : Prevencija narkomanije*

Mentor: Studenti:

Dr Bisera Jevtić ***Imena, prezimena i br. indeksa***

***Ime i prezime vaspitača sa kojim studenti realizuju aktivnosti***

April, 2015. god.

1. **Članovi tima: *Navesti imena i prezimena članova tima, kao i brojeve indeksa***
2. **Tema: *Naziv***
3. **Aktivnosti iz oblasti**:

Vaspitnog rada u maloj grupi

Komunikacije između učenika i vaspitača

Druženje i prijateljstvo

1. **Vreme realizacije:** *od……........ do…………..*
2. **Mesto realizacije:** *Ustanova ...............................................*
3. **Vaspitna grupa:**
4. **Broj učenika (dece/mladih):**
5. **Ciljevi projekta:**

*npr.*

*razumevanje pojma narkomanija*

*prepoznavanje različitih vrsta droga*

*upoznavanje sa postojećim korpusom znanja o vrstama droga*

 *upoznavanje sa postojećim korpusom znanja o štetnim posledicama konzumiranja droge*

*osnaživanje učenika za reagovanje u situacijama kada se dešava pritisak vršnjaka*

*osnaživanje dece i mladih da aktivno promišljaju i razvijaju samopouzdanje kako bi adekvatno reagovali u konkretnim situacijama*

*osnaživanje dece i mladih da koriste lična iskustva kako bi razvijali uspešnu komunikaciju u odnosu sa drugima, kako bi argumentovali svoje stavove u dijalogu, uvažavali tuđe perspektive, ali i tragali za drugačijim značenjima...*

*razvijanje veštine korišćenja medijski dobijenih informacija*

*jačanje poverenja i grupne podrške među učenicima*

*upoznavanje učenika sa odlikama efikasne komunikacije*

*razvijanje veštine prepoznavanja potreba i želja drugih itd.*

1. **Metode rada:** *npr. metoda usmenog izlaganja*

 *monološka i dijaloška metoda*

 *metoda demonstracije*

 *metoda vežbanja*

 *itd.*

1. **Oblici rada**: *npr. frontalni*

 *grupni (rad u malim grupama)*

 *radionica*

 *individualni*

 *Itd.*

1. **Sredstva rada:** *npr. laptop računar*

 *video bim*

 *isečci iz novina na temu narkomanije*

 *hameri i flomasteri*

 *sportski teren na otvorenom i fiskulturna sala*

 *sportski rekviziti (lopte, sprave za vežbanje…)*

1. **Korišćena literatura:**

*Npr.*

1. *Грандић, Р., Дедај, М. и Јоковић, Ј. (2014): Превнцијанаркоманије. НовиСад: ПедагошкодруштвоВојводине.*
2. *Грандић, Р. и Стипић, М. (2010): Прилозидомскојпедагогији. НовиСад: СавезпедагошкихдруштаваВојводине.*
3. *Јешић, Д. (2009): Домскапедагогија. Јагодина: Учитељскифакултет.*
4. *Suzić, N. (2005): Pedagogija za XXI vjek. Banja Luka: TT-Centar.*
5. *Itd.*

**Izbor projekta – zašto smo se opredelili za ovaj projekat?**

***(Kroz nekoliko pasusa obrazložite šta vas je motivisalo da se opredelite za navedenu problematiku)***

1. **Plan rada na realizaciji projekta**

**Aktivnosti i radionice iz oblasti**

**Vaspitnog rada u maloj grupi:**

*Npr. 1. Uvodno izlaganje (predaktivnost) o značaju upoznavanja vrsta narkotika i posledica njihovog konzumiranja, nakon čega sledi realizacija radionice „Šta je narkomanija?“*

*2. Radionica „Mediji i narkomanija“*

**Aktivnosti i radionice iz oblasti**

**Komunikacije između učenika i vaspitača:**

*Npr. 1. Radionica „Pritisak vršnjaka, Šta bi trebalo da uradimo?“*

 *2. Radionica „Samopouzdanje i upravljanje emocijama“*

**Aktivnosti i radionice iz oblasti**

**druženje i prijateljstvo:**

*Npr. 1. Radionica „Poverenje i odnosi među vršnjacima“*

*2. Organizovanje sportskih aktivnosti (mali fudbal, rukomet, odbojka)pod parolom „Sportom protiv droge“*

***Uputstva:***

***Obavezno opisati sve realizovane aktivnosti – korake projekta (predavanja, radionice, igre, posete…) iz Vaspitnog rada u maloj grupi, Komunikacije između učenika i vaspitača, Druženje i prijateljstvo. Neophodno je da studenti pored ličnih zapažanja beleže iskaze učenika – dece...***

***Prilikom izrade plana rada na projektu pored onog što su studenti planirali, bitno je i da uvažavaju i inicijative učenika - dece. Takođe, potrebno je da vode računa da sve aktivnostibudu u skladu sa željama i mogućnostima učenika - dece.***

*Npr.*

*Aktivnosti i radionice iz oblasti Vaspitnog rada u maloj grupi*

 *1. Uvodno izlaganje (predaktivnost) o značaju upoznavanja vrsta narkotika i posledica njihovog konzumiranja,*

 *Za potrebe ovog izlaganja sačinili smo i prezentovali PowerPoint prezentaciju (Prilog 1 na CD-u) pod nazivom „Mladi i narkomanija“ o kojoj smo kroz interakciju sa učenicima diskutovali. Učenici su pokazali/nisu pokazali veliko interesovanje za ovu tematiku. Posebno im je bilo/nije bilo interesantna rasprava o mogućnostima i načinima prevencije narkomanije. Polako su se otvarala nova pitanja o posledicama konzumiranja narkotika, kao i o psihičkoj i fizičkoj zavisnosti.*

 *Nakon ovog izlaganja i diskusije uočili smo da su se stvorili uslovi za realizaciju naše prve radionice „Šta je narkomanija?“*

*Zadaci radionice:*

 *razumevanje pojma narkomanija,*

*prepoznavanje različitih vrsta droga.*

*Potreban materijal:*

*Stikeri, hameri, markeri.*

*Aktivnosti u toku radionice:*

1. *Asocijacije na reč „narkomanija“*

*Voditelji (studenti): Današnji rad započinjemo jednom vežbom. Ja ću reći jednu reč, a vaš zadatak je da kada je čujete napišete na stikeru ono što vam prvo padne na pamet. Ta reč je „narkomanija“. Dakle, napišite ili reč ili kratku rečenicu koje ste se setili kada sam rekao „narkomanija“.*

*Učenici radionice pišu i svako čita svoju asocijaciju, a mi, voditelji, nakon toga lepimo stikere na veliki papir i razvrstavamo ih po sledećim kriterijumima: osećanja, ponašanja, opisi događaja i dajemo kratak komentar o tome kakve asocijacije izaziva sama reč narkomanija.*

1. *Droge - istine i zablude*

*Na suprotne krajeve prostorije postavljamo natpise „slažem se“ i „ne slažem se“. Zatim čitamo sledeće tvrdnje koje predstavljaju istine i zablude o narkomaniji:*

* *Postoje „lake“ i „teške droge“;*
* *Danas svi uzimaju droge;*
* *Sve treba probati;*
* *Marihuana nije opasna;*
* *Povremeno uzimati droge nije opasno;*
* *Moguće je prestati sa uzimanjem droga;*
* *Posle lečenja može se živeti normalno;*
* *Život bez droga može biti lep;*
* *Teško je biti mlad u današnje vreme.*

*Učesnici/ce se nakon svake pročitane tvrdnje grupišu u zavisnosti od stepena slaganja sa tvrdnjom i obrazlažu svoj stav. Sledi diskusija, učesnici mogu i da dodaju tvrdnje. Na kraju se predstave tvrdnje koje se temelje na naučno priznatim činjenicama.*

*Na kraju konstatujemo: „Droga je svaka supstanca koja se zloupotrebljava zbog njenog delovanja na centralni nervni sistem. Zavisnost o drogama ili narkomanija je potreba za neprestanim uzimanjem supstance. Bolest zavisnosti ne nastaje odjednom, to je proces za koji je potrebno vreme. Najupečatljiviji znak početka zavisnosti od droga je promena ponašanja. Psiholška zavisnost je potreba za uzimanjem supstance zbog produžetka iskustvenih psihičkih efekata (euforije…). Mišljenje pod dejstvom droge je iracionalno, Osećanje je lažno zato što je izazvano veštačkim putem i na taj način se u osnovi gubi sloboda ličnosti. Fizička zavisnost se maifestuje poremećajima u radu organizma (neprijatni simptomi krize) koji su uzrokovani prestankom uzimanja droge. Dakle narkomanija je ŠTETNA.“*

1. *Igra*

*Svi stanu u krug. Svaki učesnik treba da pokaže pokretom, izrazom lica, položajem tela kako izgleda kada se u školi oseća prijatno i bezbedno.*

***Uputstva:***

***U navedenoj formi potrebno je opisati svaku realizovanu aktivnost (radionicu…) u vaspitnoj grupi.***

1. **Evaluacija**

***Uputstva:***

***Na kraju studenti daju evaluaciju (procenu uspešnosti) realizovanog projekta. U ovom delu student diskutuje o napravljenoj tematskoj korelaciji između oblasti Vaspitnog rada u maloj grupi, Komunikacije između učenika i vaspitača, kao i Druženja i prijateljstva.***

***U navedenom primeru korelacija između ovih područja Metodike rada domskog vaspitača napravljena je na bazi teme „Prevencija narkomanije“. Tako će svaka grupa studenata u skladu sa izabranom tematikom osmišljavanjem različitih aktivnosti napraviti korelaciju između ova tri područja.***